કોર્ટમાં ગઈ કાલે ચાલેલી કાર્યવાહીની માહિતી આપતાં ફરિયાદી ટીનેજર યુવતીનાં વકીલ ઍડ્વોકેટ ઉષા અન્ડેવારે ‘મિડ-ડે’ને કહ્યું હતું કે ‘મનોહરમુનિ મહારાજસાહેબને ૨૦૧૨માં મુલુંડ કોર્ટમાંથી જામીન મળ્યા ત્યારથી તેઓ ઉંમર અને બીમારીનાં કારણો આગળ ધરીને કોર્ટમાં હાજર થતા નહોતા. આખરે કોર્ટ તરફથી ૨૯ ઑક્ટોબરે તેમને ૬ નવેમ્બર સુધીમાં હાજર રહેવાનો આદેશ આપવામાં આવ્યો હતો. આ આદેશમાં આ દિવસે તેઓ હાજર નહીં રહે તો કોર્ટ તરફથી તેમની ધરપકડ કરવા માટેની કાર્યવાહી કરવામાં આવશે એવો નિર્દેશ આપવામાં આવ્યો હતો. એને લીધે આખરે મનોહરમુનિએ ગઈ કાલે કોર્ટમાં હાજર થવું પડ્યું હતું.’